
                         Αθήνα,  17  Απριλίου  2015
Προς

τις Ελεγκτικές Εταιρείες
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]

Θέμα: Υπόδειγμα Έκθεσης Ανεξάρτητου Ο.Ε.Λ. σύμφωνα με το άρθρο 16α του Ν. 2190/1920. 
Κύριοι, 

Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. Ζ΄83/4/15.4.2015 συνεδρίασή του, ενέκρινε ομόφωνα το προτεινόμενο από Ε.Σ.Υ.Ο.Ε.Λ. και Επιστημονικό Συμβούλιο Υπόδειγμα Έκθεσης Ανεξάρτητου Ορκωτού Ελεγκτή Λογιστή σύμφωνα με το άρθρο 16α του Ν. 21090/1920 [Παροχή στα μέλη Δ.Σ. δανείου για την αγορά ιδίων μετοχών].
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 1
	Κοινοποίηση:

	( Επιστημονικό Συμβούλιο Σ.Ο.Ε.Λ.

	 ( Ε.Σ.Υ.Ο.Ε.Λ.

	Εσωτερική Διανομή:

	  ( Υπηρεσία Μητρώου Σ.Ο.Ε.Λ.


Υπόδειγμα Έκθεσης Ανεξάρτητου Ο.Ε.Λ. σύμφωνα με το άρθρο 16α του Ν. 2190/1920.
Προς το Διοικητικό Συμβούλιο της ΑΒΓ Α.Ε. (όνομα εταιρείας)
Διενεργήσαμε την εργασία που προβλέπεται από το άρθρο 16α του Κ.Ν. 2190/1920, σχετικά με την Έκθεση που συνέταξε το Διοικητικό Συμβούλιο (εφεξής η «Έκθεση») της ΑΒΓ ΑΕ (εφεξής η «Εταιρεία»), με ημερομηνία ΧΧ/ΧΧ/201Χ.  Η Έκθεση αφορά την εκτίμηση του προσδοκώμενου οφέλους για την Εταιρεία σε σχέση με τη χορήγηση προκαταβολής, δανείου ή εγγύησης σε μέλη του Διοικητικού Συμβουλίου της Εταιρείας [ή της μητρικής εταιρείας ΧΨΖ ΑΕ] για την απόκτηση μετοχών της Εταιρείας (εφεξής η «Συναλλαγή»).
Ευθύνη του Διοικητικού Συμβουλίου
Το Διοικητικό Συμβούλιο, αφού εξέτασε τους λόγους της Συναλλαγής, το ενδιαφέρον που αυτή παρουσιάζει για την Εταιρεία, τους όρους της Συναλλαγής ιδίως τους εισπραττόμενους τόκους και τις ληφθείσες εγγυήσεις, τους κινδύνους που αυτή εμπεριέχει για τη ρευστότητα και τη φερεγγυότητα της Εταιρείας και την τιμή στην οποία το μέλος/τα μέλη του Διοικητικού Συμβουλίου [ή της μητρικής εταιρείας ΧΨΖ ΑΕ] θα αποκτήσει/σουν τις μετοχές της Εταιρείας, όπως και το γεγονός ότι η συνολική χρηματοδοτική συνδρομή που παρέχεται δεν θα έχει ως αποτέλεσμα τη μείωση των Ιδίων Κεφαλαίων της Εταιρείας σε ποσό κατώτερο του οριζόμενου στην παρ. 1 του άρθρο 44α του Κ.Ν. 2190/1920, δηλώνει στην Έκθεσή του ότι η Συναλλαγή θα πραγματοποιηθεί με εύλογους όρους αγοράς και δεν συγκρούεται με τα συμφέροντα της Εταιρείας.

Το Διοικητικό Συμβούλιο είναι υπεύθυνο για τη σύνταξη της Έκθεσης και το περιεχόμενό της σύμφωνα με τις διατάξεις του άρθρου 16α παρ. 1β του Κ.Ν. 2190/1920.

Ευθύνη του Ελεγκτή
Η δική μας ευθύνη είναι να εκφράσουμε συμπέρασμα από το οποίο εμφαίνεται ότι, βάσει των όσων αναφέρονται στην Έκθεση, η Συναλλαγή δεν συγκρούεται με τα συμφέροντα της Εταιρείας, σύμφωνα με τα οριζόμενα από τις διατάξεις της παραγράφου 3 του άρθρου 16 α  του Κ.Ν. 2190/1920.
Η εργασία μας διενεργήθηκε με βάση το Διεθνές Πρότυπο Ανάθεσης Εργασιών Διασφάλισης 3000 «Έργα Διασφάλισης πέραν Ελέγχου ή Επισκόπησης Ιστορικής Χρηματοοικονομικής Πληροφόρησης».  Διενεργήσαμε διαδικασίες περιορισμένης διασφάλισης τις οποίες κρίναμε κατάλληλες (εξέταση της υφιστάμενης χρηματοοικονομικής δομής της Εταιρείας, των διαθέσιμων πηγών χρηματοδότησης και των αναμενόμενων ταμειακών ροών, σύμφωνα με τις τρέχουσες οικονομικές συνθήκες), έτσι ώστε να αξιολογήσουμε, με βάση το περιεχόμενο της Έκθεσης, αν εμφαίνεται ότι η συναλλαγή δεν συγκρούεται με τα συμφέροντα της Εταιρείας.
Συμπέρασμα
Με βάση τις πληροφορίες και τα στοιχεία που αναφέρονται στην Έκθεση, δεν έχει περιέλθει στην αντίληψή μας οτιδήποτε θα μας οδηγούσε στο συμπέρασμα ότι η Συναλλαγή εμφαίνεται να συγκρούεται με τα συμφέροντα της Εταιρείας.

Περιορισμός Χρήσης
Η παρούσα έκθεση απευθύνεται αποκλειστικά προς το Διοικητικό Συμβούλιο της Εταιρείας, στα πλαίσια της τήρησης των υποχρεώσεών του, που απορρέουν από το άρθρο 16Α του ΚΝ 2190/1920. Ως εκ τούτου, η Έκθεση περιορίζεται μόνο στα στοιχεία που αναφέρονται ανωτέρω και δεν επιτρέπεται να χρησιμοποιηθεί για οποιονδήποτε άλλο σκοπό.
[Ελεγκτική Εταιρεία]


[Ορκωτός Ελεγκτής Λογιστής]

[Διεύθυνση]




Έδρα Ελεγκτή [πόλη], [ημερομηνία]

[Αρ Μ  ΣΟΕΛ Εταιρείας] 


[Αρ Μ ΣΟΕΛ Ελεγκτή]

